ફિલ્મના આ સીનમાં અડધું સત્ય દર્શાવાવમાં આવ્યું છે. સંજય દત્તના કબૂલનામાની શરુઆત અંડરવર્લ્ડ ડૉન દાઉદ ઈબ્રાહિમના ભાઈ અનીસ ઈબ્રાહિમ સાથેની મુલાકાતથી થઈ હતી. સંજય દત્ત 1991માં દુબઈમાં યલગાર ફિલ્મની શૂટિંગ કરી રહ્યો હતો. અહીં ફિલ્મના પ્રોડ્યુસર અને એક્ટર ફિરોઝ ખાને સંજય દત્તની મુલાકાત અનીસ ઈબ્રાહિમ સાથે કરાવી હતી. આ મુલાકાત આગળ જઈને મિત્રતામાં બદલાઈ ગઈ. ધમકી મળ્યા પછી સંજયે અનીસ પાસે મદદ માંગી હતી. જો કે ફિલ્મમાં સંજય દત્ત અને અનીસ ઈબ્રાહિમના રિલેશન પર પડદો નાખી દેવામાં આવ્યો છે.